dh-unibe/image-text_koenigsfelden-charters-post-1500 huggingface dataset:
Ich, Heinrich Suter, hoffmeistˀ zuͦ Kûngsfeld, bekenn mitt disem brieff, das ich dem bescheidnen Hannsen Frygē von
Husen innamē minˀ gnedigen frowen von Kûngsfeld zuͦ rechtē man̄lechen ✳ recht und redlich vˀlichen hab einē
aker, ist bi vier juchart ungevˀlich und gelegen usserthalb Husen, ✳ stost hinuff an das Boll und nebent dem
hag herab ûber den kilchweg an das Kräyenmosz. ✳ und lich im̄ den also mitt siner zügehörd wie der von
allter herkomē und inn von Henslni Wächter von Wnidesch angelangt ist, ✳ was ich im̄ innamē als vor ✳ von
recht daran lichen ✳ sol und mag, ✳ hinfùr von den genemptē minē gnedigen frowē und dem gotzhus Kungsfeld von wegen irs sloss ✳ Hapspurg, ✳ dahar das lechen ✳ ruͤrt, ✳ zuͤ rechtem manlechen innzehabent, zenutzet
und zuͤ niessend und inn damitt gewertig und gehorsam ze sind ✳ und alles das ze tünd, das ein lechē-
man sinē lechenhnˀ ze thünd vˀbunden und man̄lechens und landsrecht ist, ✳ des er mir ouch gelopt
und gesworn hàt alles ungevˀlich. des zuͤ urkûnd hab ich min eigen insigel von mins amptz wegen
offenlich gehenkt an disen brieff, der geben ist uff sant Martins aben nach der gepurt Cristi, unnsers
herren, viertzechenhundert achtzig und drü jar.
Königsf. 801
Nͦ✳ 11 ✳
1483 ✳
lechen ze Hapspurg
32 ✳
K ✳ T ✳ 121 ✳
Staatsarchiv
AARGAU